Document ID: /roh_data/filtered/fineweb-2-filterrobots_roh.jsonl.gz/9348

Il Cussegl è l’organ directiv ed executiv da la Baselgia evangelica-refurmada da la Svizra BERS. Tenor la constituziun consista il gremi da set commembers. Il president, la vicepresidenta ed il vicepresident sco er ils ulteriurs quatter commembers represchentan en lur cumposiziun actuala per gronda part las differentas parts dal pajais e regiuns linguisticas da la Svizra. Els vegnan elegids da la sinoda, mintgamai per quatter onns e per scrutini.
Il Cussegl maina ils affars currents ed executescha las decisiuns da la sinoda. El represchenta la BERS sin il nivel naziunal ed internaziunal e sa participescha cun atgnas posiziuns vi da debattas publicas da politica e societad civila.
Il secretariat a Berna sustegna il Cussegl en sia lavur. Il Cussegl elegia la direcziun dal secretariat e surveglia il secretariat.